paragraph_text: Suci se dijele na konzervativne i liberalne prema načinu na koji pristupaju tumačenju američkog Ustava. Konzervativni suci obično uže tumače Ustav, dok su u prošlosti liberalni suci širokim tumačenjem Ustava bili pokretači brojnih socijalnih promjena u američkom društvu. Dijelom konzervativnog krila smatraju se predsjednik Suda Roberts i suci Scalia, Thomas i Alito dok se liberalnim sucima smatraju suci Stevens, Ginsburg i Breyer. Nakon umirovljenja suca Soutera 2009. očekuje se da će novoimenovana sutkinja Sotomayor zauzeti njegovo mjesto među liberalnim krilom suda.